Prins Harry spøkte med nakenbildene
Den skandaleombruste prinsen har ligget lavt siden de svært avslørende bildene fra Las Vegas har gått verden rundt. Under en veldedighetstilstelning med syke barn ble han imidlertid konfrontert av seks år gamle Alex Logan, skriver Herald Sun. BAKGRUNN:Nakenbilder av prins Harry etter Las Vegas-festFør Logan skulle møte prinsen ble han spurt av en TV-reporter om hva han planla å si, og den lille gutten svarte helt enkelt: «Jeg er glad du har på deg klær, prins Harry». Deretter var det prinsen som tok opp tråden da han møtte Logan, som er på bedringens vei etter å ha fått diagnosen leukemi. - Du ser på moren din hele tiden, som om du har veldig lyst til å si noe til meg, men er redd for å få kjeft, spurte Harry og fortsatte: - Jeg hørte du snakket om meg på TV tidligere, men la oss ikke snakke om det her, smilte den stadig rødmende prinsen. Prins Harry møtte flere alvorlig syke barn under Britain Royals WellChild Awards, og så ut til å være i strålende humør da han lekte og lo med barna.Det var kjendisnettstedet TMZ som først publiserte mobilbildene av en splitter naken prins Harry og en annen jente tett inntil hverandre i en luksussuite i Las Vegas. Prinsen skal ha vært på turen for å feire sin kommende fødselsdag. Ikke lenge før veldedighetstilstelningen avkreftet en talsmann for prinsen historien til Carrie Reichert. Hun hevdet at hun kysset prinsen på hotellrommet hvor nakenbildene ble tatt under en runde «naken-biljard». Den britiske kongefamilien har ikke uttalt seg om bildene, men skal ha jobbet hardt for å få stoppet spredningen av dem så langt det har vært mulig. Prinsen har mest sannsynlig også hatt et oppvaskmøte med både pappa prins Charles og dronning Elizabeth etter at han kom hjem fra syndenes by.
Prins Harry (27) kunne ikke gjøre annet enn å rødme og le da Alex Logan (6) fortalte at han hadde hørt om nakenbildene.